Fritz Hippler

Fritz Hippler (født 17. august 1909 i Berlin, død 22. mai 2002 i Berchtesgaden) var en tysk filmskaper som hadde en høy posisjon i det nasjonalsosialistiske Tysklands propagandaministerium. Hippler regisserte blant annet den antisemittiske dokumentarfilmen Der Ewige Jude i 1940. Han var også offiser i SS.

Hippler meldte seg inn i NSDAP i 1925 og senere i SS hvor han etterhvert fikk graden Obersturmbannführer. Hippler falt etterhvert i unåde hos propagandaminister Joseph Goebbels og ble fjernet fra sin stilling og satt inn som erstatning for en infanteribataljon. Han mistet også sitt medlemskap i SS da det ble oppdaget at han hadde delvis jødisk aner. Han ble etter en tid løst fra militærtjenesten og ble kameramann ved fronten. Den 3. mai 1945 ble han tilfangetatt av britiske styrker.

Hippler ble etter krigen arrestert og dømt til to års fengsel for sin roller under krigen.

Referanser

Eksterne lenker 
 

Personer fra Berlin
Tyske regissører
Dokumentarfilmskapere
SS-offiserer
Tyskere fra andre verdenskrig
Personer tilknyttet det tredje rike
Antisemittisme
Formidlere av propaganda
Medlemmer av NSDAP (innmeldt 1925–1932)
Tyske krigsfanger under andre verdenskrig
Tyskere dømt for forbrytelser begått under andre verdenskrig